Jungtinių Tautų Konferencija dėl darnios plėtros

Jungtinių Tautų Konferencija dėl darnios plėtros (arba Rio+20) – Jungtinių Tautų rengiama tarptautinė aplinkos apsaugos ir darniosios plėtros konferencija, vykusi 2012 m. birželio 20-22 dienomis Rio de Žaneire, Brazilijoje. Ji organizuota siekiant pažymėti Aplinkos ir plėtros konferencijos dvidešimtmetį, aptarti įgyvendintus ir esamus tikslus, naujus iššūkius.About Rio+20 , UNCSD

Dvi didžiosios konferencijos temos buvo: 1) žalioji ekonomika darnios plėtros kontekste ir skurdo mažinimas; 2) institucinė darnios plėtros struktūra. Septynios iškeltos probleminės sritys: nedarbas, energija, miestai, maistas, vanduo, vandenynai, gamtos kataklizmai.Objective & Themes , UNCSD

Be pagrindinės valstybių atstovų konferencijos tuo pačiu metu vyko atviras nevyriausybinių organizacijų forumas.

 Pasiruošimas 

Iki konferencijos įvyko trys pasiruošiamieji susitikimai (2010, 2011 ir 2012 metais) bei trys tarpiniai susitikimai (du 2011 ir 2012 metais).Preparatory Committees , UNCSDIntersessionals , UNCSD Valstybės taip pat buvo kviečiamos teikti savo pasiūlymus dėl konferencijos turinio.Member States , UNCSD

 Dalyviai 

Konferencijoje dalyvavo apie 100 valstybių vadovai. Iš viso konferencijos renginiuose apsilankė apie 40 000 žmonių.Rio+20: Ban urges world leaders to build on sustainable development commitments, UN, 2012-6-22

 Rezultatas 

Iki prasidedant konferencijai buvo teigiama, kad jos metu valstybės sieks pasirašyti deklaraciją, kurios pirminė, 2012 m. sausį paskelbta versija susidejo iš 10 darnios plėtros tikslų ir pažado kurti darnią žaliąją ekonomiką. Be to buvo keliami siekiai priimti susitarimą dėl vandenynų apsaugos, sukurti tarptautinę aplinkos klausimais besirūpinančią agentūrą ir įsteigti ateities kartų ombudsmeno pareigybę.Leaked document reveals Rio+20 sustainable development goals, The Guardian, 2012-01-10

Paskutinę konferencijos dieną dalyvaujančios šalys priėmė teisiškai neįpareigojantį dokumentą „Ateitis, kurios norime“ (), kuriame atnaujino įsipareigojimus siekti darnaus vystymosi.The Future We Want , UN Jo turinys yra kritikuojamas dėl neambicingumo ir mažų pokyčių lyginant su 1992 m. priimta panašia deklaracija – Darbotvarke 21.From Agenda 21 to ‘The Future We Want’: Rising Powers and Rio+20 , Institute of Development Studies, 2012-9-7

Konferencijoje taip pat buvo susitarta dėl darnaus vystymosi tikslų, kurie pakeistų 2015 m. pasibaigsiančius tūkstantmečio vystymosi tikslus, įsteigimo.Examining Rio+20's Outcome , Council on Foreign Relations, 2012-7-5

 Nuorodos 
 Oficialus puslapis 

 Susiję puslapiai 

 Žmogaus aplinkos konferencija
 Aplinkos ir plėtros konferencija
 Žemės susitikimas dėl darnios plėtros

 Išnašos 

Kategorija:Jungtinių Tautų konferencijos